
Către,




BIROUL PERMANENT AL




CAMEREI DEPUTAŢILOR
Vă înaintăm, alăturat, raportul asupra proiectului de Lege pentru completarea art.561 din Ordonanţa de urgenţă a Guvernului nr.57/2007 privind regimul ariilor naturale protejate, conservarea habitatelor naturale, a florei şi faunei sălbatice, trimis Comisiei pentru mediu şi echilibru ecologic cu adresa nr.PLx.35 din 11 februarie 2019 și înregistrat cu nr.4c-8/35/11.02.2019.
PREŞEDINTE,
ION CUPĂ

r a p o r t
asupra proiectului de Lege pentru completarea art.561 din Ordonanţa de urgenţă a Guvernului nr.57/2007 privind regimul ariilor naturale protejate, conservarea habitatelor naturale, a florei şi faunei sălbatice
În conformitate cu prevederile art.95 din Regulamentul Camerei Deputaţilor, republicat, cu modificările și completările ulterioare, Comisia pentru mediu şi echilibru ecologic a fost sesizată spre dezbatere în fond, în procedură obișnuită, cu proiectul de Lege pentru completarea art.561 din Ordonanţa de urgenţă a Guvernului nr.57/2007 privind regimul ariilor naturale protejate, conservarea habitatelor naturale, a florei şi faunei sălbatice, trimis cu adresa nr.PLx.35 din 11 februarie 2019 şi înregistrat cu nr.4c-8/41/11.02.2019.
Proiectul de lege are ca obiect de reglementare completarea cu un nou alineat a art.561 din Ordonanţa de urgenţă a Guvernului nr.57/2007, astfel încât modificarea limitelor ariilor naturale protejate să fie posibilă, prin scoaterea unor suprafeţe din interiorul acestora, dacă titularii deţin licenţe de concesiune pentru exploatarea de resurse minerale neregenerabile, în temeiul legislaţiei miniere în vigoare. De asemenea, se propune ca noile limite ale ariilor naturale protejate să se stabilească prin hotărâre a Guvernului.
Senatul, în calitate de primă Cameră sesizată, a adoptat proiectul de Lege în ședința din data de 06 februarie 2019. 

Conform dispoziţiilor art.75 alin.(1) din Constituţia României, republicată şi ale art. 92 alin. (9) din Regulamentul Camerei Deputaţilor, republicat, cu modificările și completările ulterioare, Camera Deputaţilor este Cameră decizională. 

La întocmirea prezentului raport, Comisia a avut în vedere avizul negativ al Consiliului Legislativ (nr.975/11.10.2018), avizul negativ al Consiliului Economic și Social (4879/25.09.2018), avizul negativ al Comisiei pentru industrii și servicii (4c-3/31/2019) și avizul negativ al Guvernului (nr.2077/05.11.2018).  
În conformitate cu prevederile art. 61 din Regulamentul Camerei Deputaţilor, republicat, cu modificările și completările ulterioare, Comisia pentru mediu şi echilibru ecologic a examinat proiectul de Lege în şedinţa din 26 februarie 2019.
Din numărul total de 17 membri ai Comisiei pentru mediu şi echilibru ecologic au fost prezenți la dezbatere 11 deputaţi.
La dezbateri a participat în calitate de invitată, conform prevederilor art.54 şi art.55 din Regulamentul Camerei Deputaţilor, republicat, cu modificările și completările ulterioare, doamna Bălănică Carmelia, vicepreședintele Agenției Naționale pentru Arii Naturale Protejate. 
În urma dezbaterilor şi a opiniilor exprimate membrii Comisiei au hotărât, cu unanimitate de voturi, respingerea  proiectului de Lege pentru completarea art.561 din Ordonanţa de urgenţă a Guvernului nr.57/2007 privind regimul ariilor naturale protejate, conservarea habitatelor naturale, a florei şi faunei sălbatice, întrucât modificările propuse de iniţiatori se regăsesc în Legea nr.158/2018 pentru modificarea şi completarea Ordonanţei de urgenţă a Guvernului nr.57/2007 privind regimul ariilor naturale protejate, conservarea habitatelor naturale, a florei şi faunei sălbatice.
 În raport de obiectul şi conţinutul său, proiectul de Lege face parte din categoria legilor ordinare.
	PREŞEDINTE,
	SECRETAR,

	ION CUPĂ 
	PETRU FARAGO 


Consilier parlamentar,
 Andreea Negulescu

